label_title: Stormen på United States Capitol 2021
label_desc: Stormen på U.S. Capitol 2021 var et voldeligt angreb på Kongressen i Washington, D.C. den 6. januar 2021 udført af en skare demonstranter. Den afgående amerikanske præsident Donald Trump var i færd med at holde en tale ved The Ellipse foran Det Hvide Hus for sine tilhængere, da angrebet på Kongressen på Capitol Hill blev påbegyndt. 232 medlemmer af Repræsentanternes Hus har stemt for at stille Trump for en rigsretssag, under anklage af at have opfordret til vold. Angrebet har kostet fem mennesker livet, inklusiv en betjent.